Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 1993. évi LXXVI. törvény, valamint a szakmai vizsgáztatás
Paragraph Index: 468

b) Szóbeli vizsga A szóbeli vizsgarészen a III. fejezet 2. pontjában feltüntetett szakmai tantárgyak keretében tanult — az általános és a részletes szakmai követelményekben meghatározott — szakmai témakörök alapján kell számot adni, különösen a következõ témákból: — mûszaki ismeretek (alapfokú mûszaki ismeretek, háttérismeretek, építésügyi szabályok), — jogi ismeretek (a tulajdonjog, a társasháztulajdon jellemzõi, az ingatlan-nyilvántartási, a bérleti, a társasházkezeléshez kapcsolódó adó- és illetékjogi ismeretek), — gazdasági ismeretek (pénzügyi és számviteli alapismeretek, hitelezési és támogatási formák, társadalombiztosítási és adózási ismeretek, valamint a gyakorlati alkalmazásuk), — a társasházkezelés gyakorlata és technikája (az ingatlan jellemzõinek, felszereltségének meghatározása, a munkák tervezése, kapcsolattartás). A szóbeli vizsgán a vizsgatantárgyak által meghatározott ismeretek szintetizálására, az összefüggésrendszerrõl történõ számonkérésre kell törekedni. Idõtartam: a felkészülési idõ minimum 30 perc. Az írásbeli, valamint a szóbeli vizsga tételeit a részletes követelményekben meghatározottak alapján a vizsgaszervezõ intézmény állítja össze, és a belügyminiszter hagyja jóvá. A belügyminiszter jóváhagyását a vizsgáztatásra vonatkozó engedély megkérésével egyidejûleg kell kérni.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes